nibzard/narodne-novine-full-text-markdown huggingface dataset:
## Odluka o izmjeni Odluke o dodjeli koncesije za zahvaćanje voda za potrebe javne vodoopskrbe Javnom poduzeću komunalnih djelatnosti Tekija s.p.o., Požega

### NN 31/2000 (22.3.2000.), Odluka o izmjeni Odluke o dodjeli koncesije za zahvaćanje voda za potrebe javne vodoopskrbe Javnom poduzeću komunalnih djelatnosti Tekija s.p.o., Požega

# VLADA REPUBLIKE HRVATSKE

**654**

Na temelju članka 145. stavka 2. točke 2. i članka
209. Zakona o vodama (»Narodne novine, broj 107/95), Vlada
Republike Hrvatske je na sjednici održanoj 16. ožujka
2000. godine, donijela

## ODLUKU

### O IZMJENI ODLUKE O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE JAVNOM PODUZEĆU KOMUNALNIH DJELATNOSTI "TEKIJA" s.p.o., POŽEGA

I.

U Odluci o dodjeli koncesije za zahvaćanje voda za potrebe
javne vodoopskrbe Javnom poduzeću komunalnih djelatnosti
»Tekija« s.p.o., Požega (»Narodne novine«,
broj 10/98), mijenja se naziv tvrtke »JP komunalnih djelatnosti
»Tekija« s.p.o.«, tako da glasi »Tekija d.o.o.
za obavljanje komunalnih djelatnosti«.

II.

U točki II. stavku 1. alineji 10. Odluke, riječ
»Pakra« zamjenjuje se riječju »Paka«.

III.

U točki II. stavku 2., alineji 5. Odluke broj »18«
zamjenjuje se brojem »10«, a broj »568.000«
zamjenjuje se brojem »315.000«.

IV.

U točki II. stavku 2., alineji 9. Odluke broj »798.890«
zamjenjuje se brojem »78.890«.

V.

Točka III. Odluke mijenja se i glasi:

»Korisnik koncesije će koristiti koncesiju iz točke
I. ove Odluke u razdoblju od četiri (4) godine za crpilišta
Istočno polje, akumulacija Bistra i kaptiranog izvorišta
Pljaštak, izvorišta Gučani, odnosno dvadeset
(20) godina za sva ostala izvorišta, odnosno kaptaže
na njima, počev od stupanja na snagu Ugovora o koncesiji«.

VI.

Temeljem ove Odluke Državna uprava za vode i Korisnik koncesije
će sklopiti dodatak Ugovoru o koncesiji u roku od 30 dana
od dana stupanja na snagu ove Odluke.

VII.

Ukoliko Korisnik koncesije u tom roku propusti sklopiti dodatak
Ugovoru o koncesiji, gubi istekom tog roka prava određena
ovom Odlukom.

VIII.

Ova Odluka stupa na snagu danom donošenja, a objavit će
se u »Narodnim novinama«.

Klasa: 325-01/97-01/01
Urbroj: 5030116-00-3
Zagreb, 16. ožujka 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 31/2000-654
## Pravilnik o izmjenama i dopunama pravilnika o načinu i uvjetima upisa u Upisnike poljoprivrednog sjemena i poljoprivrednog sadnog materijala

### NN 31/2000 (22.3.2000.), Pravilnik o izmjenama i dopunama pravilnika o načinu i uvjetima upisa u Upisnike poljoprivrednog sjemena i poljoprivrednog sadnog materijala

# MINISTARSTVO POLJOPRIVREDE I ŠUMARSTVA

**656**

Na temelju članka 5. stavka 2. Zakona o sjemenu, sadnom
materijalu i priznavanju sorti poljoprivrednog bilja (»Narodne
novine«, broj 131/97.), ministar poljoprivrede i šumarstva
donosi

## PRAVILNIK

### O IZMJENAMA I DOPUNAMA PRAVILNIKA O NAČINU I UVJETIMA UPISA U UPISNIKE POLJOPRIVREDNOG SJEMENA I POLJOPRIVREDNOG SADNOG MATERIJALA

Članak 1.

U Pravilniku o načinu i uvjetima upisa u upisnike poljoprivrednog
sjemena i poljoprivrednog sadnog materijala (»Narodne novine«,
broj 40/99.), u članku 31. stavku 1. točka 1. mijenja
se i glasi:

»1. da ima uposlenog djelatnika sa završenim VII/I stupnjem
obrazovanja agronomskog ili poljoprivrednog fakulteta sa završenim
usavršavanjem iz područja biljnih bolesti koje se
prenose sjemenom.«

U točki 3. istog članka briše se točka
na kraju rečenice i dodaju riječi: »i koja
udovoljava zahtjevima propisanim Pravilnikom o temeljnim zahtjevima
za kakvoću, pakiranje i deklariranje sjemena poljoprivrednog
bilja«.

Stavak 2. briše se.

Članak 2.

Članak 34. mijenja se i glasi:

»U Upisnik uvoznika poljoprivrednog sjemena, sadnog materijala,
presadnica i micelija jestivih i ljekovitih gljiva (u daljnjem
tekstu: Upisnik uvoznika) upisuju se pravne i fizičke osobe
koje uvoze sjeme, sadni materijal, presadnice i micelij jestivih
i ljekovitih gljiva radi stavljanja u prodaju na području
Republike Hrvatske.«

Članak 3.

U članku 35. stavku 1. točka 1. mijenja se i glasi:

»1. naziv, sjedište i adresa uvoznika, MB odnosno JMBG;«.

Članak 4.

U članku 37. stavku 1. točki 1. iza riječi:
»registar« dodaju se riječi: »odnosno obrtnicu;«.

Članak 5.

U članku 42. stavku 1. točki 3. iza riječi:
»materijala« dodaju se riječi: »ili osoba
sa završenim VI/I stupnjem obrazovanja poljoprivredne struke
i pet godina radnog iskustva na poslovima u proizvodnji sadnog
materijala;«.

Iza stavka 1. dodaje se stavak 2. koji glasi:

»Iznimno od odredbe stavka 1. ovoga članka, poslove
proizvodnje sadnog materijala cvijeća, ruža, ukrasnog
grmlja i drveća, osim osobe iz stavka 1. točke 3.
ovoga članka, može voditi i diplomirani inženjer
šumarstva s tri godine radnog iskustva ili inženjer
šumarstva s pet godina radnog iskustva ili osoba sa završenom
srednjom stručnom spremom šumarskog ili poljoprivrednog
usmjerenja i deset godina radnog iskustva u proizvodnji cvijeća,
ruža, ukrasnog grmlja i drveća.«

Članak 6.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/00-01/16
Urbroj: 525-01-00-1
Zagreb, 13. ožujka 2000.

Ministar
**mr. sc. Božidar Pankretić,** v. r.

Pravilnik, NN 31/2000-656
## Ispravak Uredbe o osnivanju centra za strateške studije i istraživanja

### NN 31/2000 (22.3.2000.), Ispravak Uredbe o osnivanju centra za strateške studije i istraživanja

**660**

Nakon izvršenog uspoređivanja s izvornim tekstom, utvrđena
je tiskarska pogreška u Uredbi o osnivanju Centra za strateške
studije i istraživanja, objavljenoj u »Narodnim novinama«,
br. 141/99 od 20. prosinca 1999. g., te se daje

## ISPRAVAK

### UREDBE O OSNIVANJU CENTRA ZA STRATEŠKE STUDIJE I ISTRAŽIVANJA

U članku 3. stavak 1. podstavak 1 umjesto riječi
»plaćanje« treba stajati riječ »planiranje«.

Urbroj: 50501-2000-208
Zagreb, 17. ožujka 2000.

Glavni urednik **Marijan Prus, dr. iur.,** v. r.

\_\_\_\_\_\_\_\_\_
[Uredba o osnivanju Centra za strateške studije i istraživanja](http://narodne-novine.nn.hr/clanci/sluzbeni/271887.htm)

Ostalo, NN 31/2000-660
## Odluka o postavljenju Željka Kirinčića izvanrednog i opunomoćenog veleposlanika Republike Hrvatske u Narodnoj Republici Kini, i za izvanrednog i opunomoćenog veleposlanika Republike Hrvatske u "

### NN 32/2000 (24.3.2000.), Odluka o postavljenju Željka Kirinčića izvanrednog i opunomoćenog veleposlanika Republike Hrvatske u Narodnoj Republici Kini, i za izvanrednog i opunomoćenog veleposlanika Republike Hrvatske u "

# PREDSJEDNIK REPUBLIKE HRVATSKE

**661**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam ŽELJKA KIRINČIĆA izvanrednog
i opunomoćenog veleposlanika Republike Hrvatske u Narodnoj
Republici Kini, i za izvanrednog i opunomoćenog veleposlanika
Republike Hrvatske u Demokratskoj Narodnoj Republici Koreji, sa
sjedištem u Pekingu.

Ova Odluka stupa na snagu danom donošenja.

Broj: 01-081-00-375/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-661
## Odluka o postavljenju Željka Kirinčića izvanrednog i opunomoćenog veleposlanika Republike Hrvatske u Narodnoj Republici Kini, i za izvanrednog i opunomoćenog veleposlanika Republike Hrvatske u ...

### NN 32/2000 (24.3.2000.), Odluka o postavljenju Željka Kirinčića izvanrednog i opunomoćenog veleposlanika Republike Hrvatske u Narodnoj Republici Kini, i za izvanrednog i opunomoćenog veleposlanika Republike Hrvatske u ...

# PREDSJEDNIK REPUBLIKE HRVATSKE

**662**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam ŽELJKA KIRINČIĆA izvanrednog
i opunomoćenog veleposlanika Republike Hrvatske u Narodnoj
Republici Kini, i za izvanrednog i opunomoćenog veleposlanika
Republike Hrvatske u Mongoliji, sa sjedištem u Pekingu.

Ova Odluka stupa na snagu danom donošenja.

Broj: 01-081-00-376/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-662
## Odluka o postavljenju Borisa Mitrovića izvanrednog i opunomoćenog veleposlanika Republike Hrvatske u Republici Indoneziji, i za izvanrednog i opunomoćenog veleposlanika Republike Hrvatske u Republici

### NN 32/2000 (24.3.2000.), Odluka o postavljenju Borisa Mitrovića izvanrednog i opunomoćenog veleposlanika Republike Hrvatske u Republici Indoneziji, i za izvanrednog i opunomoćenog veleposlanika Republike Hrvatske u Republici

# PREDSJEDNIK REPUBLIKE HRVATSKE

**663**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam BORISA MITROVIĆA izvanrednog i opunomoćenog
veleposlanika Republike Hrvatske u Republici Indoneziji, i za
izvanrednog i opunomoćenog veleposlanika Republike Hrvatske
u Republici Filipini, sa sjedištem u Džakarti.

Ova Odluka stupa na snagu danom donošenja.

Broj: 01-081-00-377/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-663
## Odluka o postavljenju Damira Perinčića izvanrednog i opunomoćenog veleposlanika Republike Hrvatske u Maleziji, i za izvanrednog i opunomoćenog veleposlanika Republike Hrvatske u Bruneju Darussalam

### NN 32/2000 (24.3.2000.), Odluka o postavljenju Damira Perinčića izvanrednog i opunomoćenog veleposlanika Republike Hrvatske u Maleziji, i za izvanrednog i opunomoćenog veleposlanika Republike Hrvatske u Bruneju Darussalam

# PREDSJEDNIK REPUBLIKE HRVATSKE

**664**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam DAMIRA PERINČIĆA izvanrednog i opunomoćenog
veleposlanika Republike Hrvatske u Maleziji, i za izvanrednog
i opunomoćenog veleposlanika Republike Hrvatske u Bruneju
Darussalam, sa sjedištem u Kuala Lumpuru.

Ova Odluka stupa na snagu danom donošenja.

Broj: 01-081-00-379/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-664
## Odluka o postavljenju Damira Perinčića izvanrednog i opunomoćenog veleposlanika Republike Hrvatske u Maleziji, i za izvanrednog i opunomoćenog veleposlanika Republike Hrvatske u Uniji Mjanma

### NN 32/2000 (24.3.2000.), Odluka o postavljenju Damira Perinčića izvanrednog i opunomoćenog veleposlanika Republike Hrvatske u Maleziji, i za izvanrednog i opunomoćenog veleposlanika Republike Hrvatske u Uniji Mjanma

# PREDSJEDNIK REPUBLIKE HRVATSKE

**665**

Na temelju članka 99. stavka 2. Ustava Republike Hrvatske
i članka 22. Zakona o vanjskim poslovima (»Narodne
novine« broj 48/96), donosim

## ODLUKU

kojom postavljam DAMIRA PERINČIĆA izvanrednog i opunomoćenog
veleposlanika Republike Hrvatske u Maleziji, i za izvanrednog
i opunomoćenog veleposlanika Republike Hrvatske u Uniji
Mjanma, sa sjedištem u Kuala Lumpuru.

Ova Odluka stupa na snagu danom donošenja.

Broj: 01-081-00-380/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-665
## Odluku o razrješenju dužnosti počasnog konzula Republike Hrvatske u Saveznoj Republici Brazil

### NN 32/2000 (24.3.2000.), Odluku o razrješenju dužnosti počasnog konzula Republike Hrvatske u Saveznoj Republici Brazil

# PREDSJEDNIK REPUBLIKE HRVATSKE

**666**

Na temelju članka 99. stavka 2. Ustava Republike Hrvatske
i članka 24. Zakona o vanjskim poslovima (»Narodne
novine« broj 48/96), donosim

## ODLUKU

### O RAZRJEŠENJU DUŽNOSTI POČASNOG KONZULA REPUBLIKE HRVATSKE U SAVEZNOJ REPUBLICI BRAZIL

dr. ŽELJKO LOPARIĆ razrješuje se dužnosti
počasnog konzula Republike Hrvatske u Saveznoj Republici
Brazil, sa sjedištem u Sao Paulu.

Ova Odluka stupa na snagu danom donošenja.

Broj: 01-081-00-381/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-666
## Odluka o razrješenju dužnosti generalnog konzula Republike Hrvatske u Sjedinjenim Američkim Državama

### NN 32/2000 (24.3.2000.), Odluka o razrješenju dužnosti generalnog konzula Republike Hrvatske u Sjedinjenim Američkim Državama

# PREDSJEDNIK REPUBLIKE HRVATSKE

**667**

Na temelju članka 99. stavka 2. Ustava Republike Hrvatske
i članka 23. Zakona o vanjskim poslovima (»Narodne
novine« broj 48/96), donosim

## ODLUKU

### O RAZRJEŠENJU DUŽNOSTI GENERALNOG KONZULA REPUBLIKE HRVATSKE U SJEDINJENIM AMERIČKIM DRŽAVAMA

ANTE TOMAŠIĆ razrješuje se dužnosti generalnog
konzula Republike Hrvatske u Sjedinjenim Američkim Državama,
Savezna Država Ohio, sa sjedištem u Clevelandu i konzularnim
područjem koje obuhvaća Saveznu Državu Ohio.

Ova Odluka stupa na snagu danom donošenja.

Broj: 01-081-00-378/2
Zagreb, 17. ožujka 2000.

Predsjednik
Republike Hrvatske
**Stjepan Mesić,** v. r.

Odluka, NN 32/2000-667
## Odluka o izdavanju euroobveznica Republike Hrvatske u iznosu od EUR 500.000.000,00

### NN 32/2000 (24.3.2000.), Odluka o izdavanju euroobveznica Republike Hrvatske u iznosu od EUR 500.000.000,00

# VLADA REPUBLIKE HRVATSKE

**668**

Na temelju članka 7. Zakona o kreditnim poslovima s inozemstvom
(»Narodne novine«, broj 43/96), Vlada Republike Hrvatske
je na sjednici održanoj 22. ožujka 2000. godine, donijela

## ODLUKU

### O IZDAVANJU EUROOBVEZNICA REPUBLIKE HRVATSKE U IZNOSU OD EUR 500.000.000,00

I.

Radi izvršavanja izdataka utvrđenih Zakonom o izvršavanju
Državnog proračuna Republike Hrvatske za 2000. godinu,
Republika Hrvatska zadužuje se izdavanjem obveznica u iznosu
od EUR 500.000.000,00.

II.

Obveznice iz točke I. ove Odluke glase na donosioca a nominirane
su u iznosu od EUR 1.000,00, EUR 10.000,00 i EUR 100.000,00.

Obveznice se izdaju po cijeni od 99,754% nominalnog iznosa. Kamatna
stopa je nepromjenjiva i iznosi 7% godišnje. Dan dospijeća
obveznica je 28. ožujka 2005. godine.

Obveznice se uplaćuju 28. ožujka 2000. godine, s kojim
danom počinje obračun kamata po istima. Kamata po
obveznicama isplaćivat će se jednom godišnje
počevši od 28. ožujka 2001. godine, a glavnica
će se u cijelosti isplatiti po dospijeću.

Obveznice će se plasirati putem voditelja izdanja Dresdner
Kleinwort Benson.

III.

Sukladno točki I. i točki II. ove Odluke ovlašćuje
se ministar financija za zaključenje ugovora.

IV.

Ova Odluka stupa na snagu danom stupanja na snagu Zakona o izvršavanju
Državnog proračuna Republike Hrvatske za 2000. godinu
i objavit će se u »Narodnim novinama«.

Klasa: 441-03/00-01/02
Urbroj: 5030114-00-1
Zagreb, 22. ožujka 2000.

Predsjednik
**Ivica Račan,** v. r.

Odluka, NN 32/2000-668
## Rješenje o razrješenju dijela članova Upravnog vijeća Hrvatskog zavoda za mirovinsko osiguranje

### NN 32/2000 (24.3.2000.), Rješenje o razrješenju dijela članova Upravnog vijeća Hrvatskog zavoda za mirovinsko osiguranje

# VLADA REPUBLIKE HRVATSKE

**669**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000), članka
131. stavka 2. Zakona o mirovinskom osiguranju (»Narodne
novine«, broj 102/98) i članka 17. stavka 2. Statuta
Hrvatskog zavoda za mirovinsko osiguranje (»Narodne novine«,
broj 163/98), Vlada Republike Hrvatske je na sjednici održanoj
22. ožujka 2000. godine donijela

## RJEŠENJE

### O RAZRJEŠENJU DIJELA ČLANOVA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuju se dužnosti članovi Upravnog vijeća
Hrvatskog zavoda za mirovinsko osiguranje:

- NADAN VIDOŠEVIĆ

- mr. sc. BOŽO PRKA

- prof. dr. sc. LOVRO BOŽINA

- dr. sc. BOŽE BORKO ŽAJA

- SANJA MAĐAREVIĆ ŠUISTER

- JURAJ IVANKOVIĆ.

Klasa: 080-02/00-02/145
Urbroj: 50304/2-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-669
## Rješenje o imenovanju dijela članova Upravnog vijeća Hrvatskog zavoda za mirovinsko osiguranje

### NN 32/2000 (24.3.2000.), Rješenje o imenovanju dijela članova Upravnog vijeća Hrvatskog zavoda za mirovinsko osiguranje

# VLADA REPUBLIKE HRVATSKE

**670**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000), članka
131. stavka 2. Zakona o mirovinskom osiguranju (»Narodne
novine«, broj 102/58) i članka 17. stavka 2. Statuta
Hrvatskog zavoda za mirovinsko osiguranje (»Narodne novine«,
broj 163/98), Vlada Republike Hrvatske je na sjednici održanoj
22. ožujka 2000. godine donijela

## RJEŠENJE

### O IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Za članove Upravnog vijeća Hrvatskog zavoda za mirovinsko
osiguranje imenuju se:

- dr. sc. KATARINA OTT

- dr. sc. DAMIR BAKIĆ

- DAMIR VRHOVNIK

- mr. sc. MILAN STOJANOVIĆ

- DAVOR JURIĆ

- IVAN NAHTIGAL.

Klasa: 080-02/00-01/125
Urbroj: 50304/2-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-670
## Rješenje o razrješenju dijela članova Upravnog vijeća Hrvatskog zavoda za zapošljavanje

### NN 32/2000 (24.3.2000.), Rješenje o razrješenju dijela članova Upravnog vijeća Hrvatskog zavoda za zapošljavanje

# VLADA REPUBLIKE HRVATSKE

**671**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000), članka
64. stavka 2. Zakona o zapošljavanju (»Narodne novine«,
broj 59/96) i članka 13. stavka 2. Statuta Hrvatskog zavoda
za zapošljavanje (»Narodne novine«, broj 118/99),
Vlada Republike Hrvatske je na sjednici održanoj 22. ožujka
2000. godine donijela

## RJEŠENJE

### O RAZRJEŠENJU DIJELA ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE

Razrješuju se dužnosti članovi Upravnog vijeća
Hrvatskog zavoda za zapošljavanje:

- MARIJA TUFEKČIĆ

- ANA BALABAND

- RUŽICA TERZE

- MIRA ANTIĆ.

Klasa: 080-02/00-02/144
Urbroj: 50304/2-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-671
## Rješenje o imenovanju dijela članova Upravnog vijeća Hrvatskog zavoda za zapošljavanje

### NN 32/2000 (24.3.2000.), Rješenje o imenovanju dijela članova Upravnog vijeća Hrvatskog zavoda za zapošljavanje

# VLADA REPUBLIKE HRVATSKE

**672**

Na temelju članka 30. stavka 4. Zakona o Vladi Republike
Hrvatske (»Narodne novine«, br. 101/98 i 15/2000), članka
64. stavka 2. Zakona o zapošljavanju (»Narodne novine«,
broj 59/96) i članka 13. stavka 2. Statuta Hrvatskog zavoda
za zapošljavanje (»Narodne novine«, broj 118/99),
Vlada Republike Hrvatske je na sjednici održanoj 22. ožujka
2000. godine donijela

## RJEŠENJE

### O IMENOVANJU DIJELA ČLANOVA UPRAVNOG VIJEĆA HRVATSKOG ZAVODA ZA ZAPOŠLJAVANJE

Za članove Upravnog vijeća Hrvatskog zavoda za zapošljavanje,
imenuju se:

- PETER ŠRIBAR

- MIJO HORVAT

- mr. sc. MARIJA ZUBER

- EMA VADLJA.

Klasa: 080-02/00-01/124
Urbroj: 50304/2-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-672
## Rješenje o raspuštanju Gradskog vijeća Grada Velike Gorice

### NN 32/2000 (24.3.2000.), Rješenje o raspuštanju Gradskog vijeća Grada Velike Gorice

# VLADA REPUBLIKE HRVATSKE

**673**

Na temelju članka 84a. stavka 1. točke 3. Zakona
o lokalnoj samoupravi i upravi (»Narodne novine«, br.
90/92, 94/93, 117/93 i 128/99), Vlada Republike Hrvatske je na
sjednici održanoj 22. ožujka 2000. godine, donijela

## RJEŠENJE

### O RASPUŠTANJU GRADSKOG VIJEĆA GRADA VELIKE GORICE

I.

Raspušta se Gradsko vijeće Grada Velike Gorice, a članovima
Gradskog vijeća prestaje mandat.

II.

Ovlasti Gradskog vijeća Grada Velike Gorice, Gradskog poglavarstva
i gradonačelnika preuzima povjerenik Vlade Republike Hrvatske.

III.

Vlada Republike Hrvatske imenovat će povjerenika Vlade Republike
Hrvatske u Gradu Velikoj Gorici posebnim rješenjem.

IV.

Sredstva za rad povjerenika Vlade Republike Hrvatske osiguravaju
se u gradskom proračunu Grada Velike Gorice.

V.

Ovo Rješenje stupa na snagu danom objave u »Narodnim
novinama«.

Klasa: 015-01/00-02/04
Urbroj: 5030109-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-673
## Rješenje o imenovanju povjerenika Vlade Republike Hrvatske u Gradu Velikoj Gorici

### NN 32/2000 (24.3.2000.), Rješenje o imenovanju povjerenika Vlade Republike Hrvatske u Gradu Velikoj Gorici

# VLADA REPUBLIKE HRVATSKE

**674**

Na temelju članka 84a. Zakona o lokalnoj samoupravi i upravi
(»Narodne novine«, br. 90/92, 94/93, 117/93 i 128/99)
i članka 30. stavka 4. Zakona o Vladi Republike Hrvatske
(»Narodne novine«, broj 101/98 i 15/2000), Vlada Republike
Hrvatske je na sjednici održanoj 22. ožujka 2000. godine,
donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U GRADU VELIKOJ GORICI

1. Povjerenikom Vlade Republike Hrvatske u Gradu Velikoj Gorici
imenuje se Neven Karas.

2. Povjerenik Vlade Republike Hrvatske počet će obnašati
dužnost povjerenika danom objave ovog Rješenja.

3. Povjerenik Vlade Republike Hrvatske za svoj rad odgovara Vladi
Republike Hrvatske.

4. Povjerenik Vlade Republike Hrvatske podnosi izvješće
o svom radu Vladi Republike Hrvatske putem Ministarstva pravosuđa,
uprave i lokalne samouprave.

5. Ovo Rješenje stupa na snagu danom objave u »Narodnim
novinama«.

Klasa: 015-01/00-07/02
Urbroj: 5030109-00-01
Zagreb, 22. ožujka 2000.

Predsjednik
**Ivica Račan,** v. r.

Rješenje, NN 32/2000-674
## Pravilnik o izmjenama i dopunama Pravilnika o uvjetima za dobivanje ovlaštenja za obavljanje poslova posredovanja i zastupanja u osiguranju (status ovlaštenog posrednika u osiguranju ili ovlaštenog za

### NN 32/2000 (24.3.2000.), Pravilnik o izmjenama i dopunama Pravilnika o uvjetima za dobivanje ovlaštenja za obavljanje poslova posredovanja i zastupanja u osiguranju (status ovlaštenog posrednika u osiguranju ili ovlaštenog za

# MINISTARSTVO FINANCIJA

**675**

Na temelju članka 6. stavka 2., članka 9. stavka
3. i članka 20. stavka 2. Zakona o posredovanju i zastupanju
u osiguranju (»Narodne novine«, br. 27/99), ministar
financija donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA DOBIVANJE OVLAŠTENJA ZA OBAVLJANJE POSLOVA POSREDOVANJA I ZASTUPANJA U OSIGURANJU (STATUS OVLAŠTENOG POSREDNIKA U OSIGURANJU ILI OVLAŠTENOG ZASTUPNIKA U OSIGURANJU)

Članak 1.

U Pravilniku o uvjetima za dobivanje ovlaštenja za obavljanje
poslova posredovanja i zastupanja u osiguranju (status ovlaštenog
posrednika u osiguranju ili ovlaštenog zastupnika u osiguranju),
(»Narodne novine«, br. 55/99), u članku 5. stavku
1. podstavak 4. mijenja se i glasi:

»- da ima najmanje srednju stručnu spremu i najmanje
godinu dana radnog iskustva na poslovima osiguranja ili reosiguranja,
poslovima posredovanja ili zastupanja u osiguranju ili je obavljala
poslove osiguranja temeljem ugovora o povremenom obavljanju tih
poslova najmanje godinu dana.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 453-01/00-01/277
Urbroj: 513-11/00-1
Zagreb, 7. ožujka 2000.

Ministar financija
**dr. Mato Crkvenac,** v. r.

Pravilnik, NN 32/2000-675
## Pravilnik o izmjenama i dopunama Pravilnika o visini pristojbi za obvezne veterinarsko-sanitarne preglede i kontrole

### NN 32/2000 (24.3.2000.), Pravilnik o izmjenama i dopunama Pravilnika o visini pristojbi za obvezne veterinarsko-sanitarne preglede i kontrole

# MINISTARSTVO POLJOPRIVREDE I ŠUMARSTVA

**677**

Na temelju članka 108. stavka 1. točke 2. i stavka
2. Zakona o veterinarstvu (»Narodne novine«, broj 70/97.)
ministar poljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O VISINI PRISTOJBI ZA OBVEZNE VETERINARSKO- -SANITARNE PREGLEDE I KONTROLE

Članak 1.

U Pravilniku o visini pristojbi za obvezne veterinarsko-sanitarne
preglede i kontrole (»Narodne novine«, broj 19/97.,
33/99. i 50/99.) u članku 3. stavku 1. točki 2.
podtočki koja se odnosi na svinje mijenja se i glasi:

»U objektima u kojima se kolje do 10 komada, po komadu 25,00
kn.

U objektima u kojima se kolje do 50 komada, po komadu 25,00.«

Članak 2.

U članku 3. stavak 3. briše se.

Članak 3.

Ovaj Pravilnik stupa na snagu osmog dana od objave u »Narodnim
novinama«.

Klasa: 322-01/00-01/21
Urbroj: 525-1-00-1
Zagreb, 2. ožujka 2000.

Ministar
poljoprivrede i šumarstva
**mr. sc. Božidar Pankretić,** v. r.

Pravilnik, NN 32/2000-677
## Rješenje Ustavnog suda Republike Hrvatske br. U-III-1189/99 od 7. ožujka 2000.

### NN 32/2000 (24.3.2000.), Rješenje Ustavnog suda Republike Hrvatske br. U-III-1189/99 od 7. ožujka 2000.

# USTAVNI SUD REPUBLIKE HRVATSKE

**680**

Ustavni sud Republike Hrvatske, u Vijeću trojice za odlučivanje
o ustavnim tužbama sastavljenom od dopredsjednika Suda Jurice
Malčića, kao predsjednika Vijeća te sudaca
mr. sc. Ivana Matije i Milana Vukovića, dr. iur., kao članova
Vijeća, u postupku povodom ustavne tužbe I. Š.
iz Z., na sjednici Vijeća održanoj dana 7. ožujka
2000. godine, jednoglasno je donio

## RJEŠENJE

1. Ustavna tužba se odbacuje.

2. Ovo rješenje objavit će se u »Narodnim novinama«.

Obrazloženje

Podnositelj je dana 27. prosinca 1999. godine uputio Sudu brzojav
sljedećeg sadržaja: »ovime ulažem ustavnu
tužbu protiv odluke Upravnog suda Republike Hrvatske a koju
ću tužbu naknadno konkretizirati«.

Prema članku 16. stavku 1. Ustavnog zakona o Ustavnom sudu
Republike Hrvatske (»Narodne novine«, broj 99/99, u
nastavku: Ustavni zakon) postupak pred Ustavnim sudom pokreće
se pisanim zahtjevom, prijedlogom i ustavnom tužbom dok stavak
2. istog članka određuje da podnesci upućeni
Ustavnom sudu moraju biti potpisani.

U konkretnom slučaju a u smislu članka 33. Ustavnog
zakona, valjalo je primijeniti odredbu članka 113. stavka
3. Zakona o parničnom postupku koja navodi da ako je podnesak
upućen telegrafski a ne sadrži sve što je potrebno
da bi se po njemu moglo postupiti, smatrat će se da je dan
u roku, ako uredan podnesak naknadno bude predan sudu ili bude
upućen sudu preporučenom pošiljkom u roku od
tri dana od dana predaje brzojava pošti.

Budući da podnositelj nije dopunio ustavnu tužbu na
način koji bi Sudu omogućio obradu predmeta tako
da donese odluku o biti stvari, ispunjeni su razlozi iz odredbe
članka 31. Ustavnog zakona za odbačaj ustavne tužbe.

Stoga je, na temelju odredbe članka 31. Ustavnog zakona,
riješeno kao u izreci.

Broj: U-III-1189/1999
Zagreb, 7. ožujka 2000.

USTAVNI SUD REPUBLIKE HRVATSKE

Predsjednik Vijeća
**Jurica Malčić,** v. r.

Rješenje, NN 32/2000-680
## Odluka o davanju suglasnosti na Financijski plan za 2000. godinu Hrvatskog zavoda za zapošljavanje

### NN 33/2000 (25.3.2000.), Odluka o davanju suglasnosti na Financijski plan za 2000. godinu Hrvatskog zavoda za zapošljavanje

# ZASTUPNIČKI DOM HRVATSKOGA DRŽAVNOG SABORA

684

Na temelju članka 17. stavka 4. i 6. Zakona o proračunu ("Narodne
novine", br. 92/94.), Zastupnički dom Hrvatskoga državnog sabora na
sjednici 23. ožujka 2000., donio je

## ODLUKU

### O DAVANJU SUGLASNOSTI NA FINANCIJSKI PLAN ZA 2000. GODINU HRVATSKOG ZAVODA ZA ZAPOŠLJAVANJE

I.

Daje se suglasnost na Financijski plan za 2000. godinu Hrvatskom zavodu
za zapošljavanje i to na:

- ukupne prihode u iznosu od       990.337.000 kuna.

- ukupne rashode u iznosu od    1.150.337.000 kuna.

- deficit u iznosu od                      160.000.000 kuna.

II.

Deficit u iznosu od 160.000.000 kuna namirit će se zaduživanjem kod
Svjetske banke za obnovu i razvoj.

III.

Ova Odluka stupa na snagu danom objave u "Narodnim novinama".

Klasa: 400-06/00-01/01
Zagreb, 23. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik Zastupničkog doma
Hrvatskoga državnog sabora
Zlatko Tomčić, dipl. ing., v. r.

**PLAN PRIHODA I IZDATAKA ZA 2000. GODINU
HRVATSKOG ZAVODA ZA ZAPOŠLJAVANJE**

*- u kunama -*

|  |  |
| --- | --- |
| **1** | **Plan za 2000.  \_\_\_\_\_\_\_\_\_\_\_\_\_\_\_       2** |
| ```
 PRIHODI
 1.   Prihodi od doprinosa                       960.200.000
 2.   Prihod iz Proračuna                         17.637.000
 2.1. Refundacija novčanih naknada
      hrvatskim braniteljima                      17.637.000
 3.   Ostali prihodi                              12.500.000
 UKUPNI PRIHODI                                  990.337.000
 IZDACI
 1.   Materijalno pravna zaštita                 711.637.000
 1.1. Novčana naknada                            700.637.000
 1.2. Doprinos za mirovinsko i
      inval. osiguranje                           10.000.000
 1.3. Ostali izdaci                                1.000.000
 2.   Aktivna politika u zapošljavanju           245.994.000
 2.1. Financirano iz izvornih prihoda             85.994.000
 2.2. Financirano zajmom Svjetske banke          160.000.000
 3.   Izdaci za plaće, naknade i doprinose       133.466.000
 4.   Materijalni troškovi za funkciju Zavoda     30.500.000
 5.   Kapitalna ulaganja                          28.740.000
 UKUPNI IZDACI                                 1.150.337.000
 SUFICIT/DEFICIT                                -160.000.000
 FINANCIRANJE                                    160.000.000
 ZADUŽIVANJE                                     160.000.000
 Zajam za mrežu socijalne skrbi (IBRD)           160.000.000

 ``` | |

Odluka, NN 33/2000-684
## Odluka o davanju suglasnosti na Financijski plan za 2000. godinu sredstava doplatka za djecu

### NN 33/2000 (25.3.2000.), Odluka o davanju suglasnosti na Financijski plan za 2000. godinu sredstava doplatka za djecu

# ZASTUPNIČKI DOM HRVATSKOGA DRŽAVNOG SABORA

685

Na temelju članka 17. stavka 4. i 6. Zakona o proračunu ("Narodne
novine", br. 92/94.), Zastupnički dom Hrvatskoga državnog sabora na
sjednici 23. ožujka 2000., donio je

## ODLUKU

### O DAVANJU SUGLASNOSTI NA FINANCIJSKI PLAN ZA 2000. GODINU SREDSTAVA DOPLATKA ZA DJECU

I.

Daje se suglasnost na Financijski plan za 2000. godinu sredstava doplatka
za djecu i to na:

- ukupne prihode u iznosu od      1.133.500.000 kuna.

- ukupne rashode u iznosu od      1.133.500.000 kuna.

II.

Ova Odluka stupa na snagu danom objave u "Narodnim novinama".

Klasa: 400-06/00-01/01

Zagreb, 23. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik Zastupničkog doma
Hrvatskoga državnog sabora
Zlatko Tomčić, dipl. ing., v. r.

**PLAN PRIHODA I IZDATAKA ZA 2000. GODINU
SREDSTAVA DOPLATKA ZA DJECU**

*- u kunama -*

|  |  |
| --- | --- |
| **1** | **Plan za 2000.  \_\_\_\_\_\_\_\_\_\_\_\_\_\_\_       2** |
| ```
 PRIHODI
 1. Prihod iz Proračuna          1.132.000.000
 2. Ostali prihodi                   1.500.000
 UKUPNI PRIHODI                  1.133.500.000
 IZDACI
 1. Doplatak za djecu            1.091.000.000
 2. Sredstva za službu              40.000.000
 3. Ostali izdaci                    2.500.000
 UKUPNI IZDACI                   1.133.500.000

 ``` | |

Odluka, NN 33/2000-685
## Odluka o proglašenju Zakona o izmjeni Zakona o financiranju jedinica lokalne samouprave i uprave

### NN 33/2000 (25.3.2000.), Odluka o proglašenju Zakona o izmjeni Zakona o financiranju jedinica lokalne samouprave i uprave

# ZASTUPNIČKI DOM HRVATSKOGA DRŽAVNOG SABORA

**689**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI ZAKONA O FINANCIRANJU JEDINICA LOKALNE SAMOUPRAVE I UPRAVE

Proglašavam Zakon o izmjeni Zakona o financiranju jedinica
lokalne samouprave i uprave, koji je donio Zastupnički
dom Hrvatskoga državnog sabora na sjednici 24. ožujka
2000.

Broj: 01-081-00-596/2
Zagreb, 25. ožujka 2000.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENI ZAKONA O FINANCIRANJU JEDINICA LOKALNE SAMOUPRAVE I UPRAVE

Članak 1.

U Zakonu o financiranju jedinica lokalne samouprave i uprave (»Narodne
novine«, br. 117/93. i 69/97.) u članku 45. stavak
4. mijenja se i glasi:

»(4) Udio općine i grada u porezu na dohodak iznosi
32%, županije 8%, a Grada Zagreba 45%.«

Članak 2.

Ovaj Zakon stupa na snagu danom objave u »Narodnim novinama«,
a primjenjuje se od 1. travnja 2000.

Klasa: 015-01/00-01/02
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Zakon, NN 33/2000-689
## Odluka o imenovanju članova vijeća Hrvatske radiotelevizije iz reda zastupnika Zastupničkog doma Hrvatskoga državnog sabora

### NN 34/2000 (29.3.2000.), Odluka o imenovanju članova vijeća Hrvatske radiotelevizije iz reda zastupnika Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

**691**

Na temelju članka 80. Ustava Republike Hrvatske i članka
12. stavka 2. Zakona o Hrvatskoj radioteleviziji (»Narodne
novine«, br. 43/92., pročišćeni tekst,
94/93., 24/96. i 145/98.), Zastupnički dom Hrvatskoga državnog
sabora na sjednici 24. ožujka 2000., donio je

## ODLUKU

### O IMENOVANJU ČLANOVA VIJEĆA HRVATSKE RADIOTELEVIZIJE IZ REDA ZASTUPNIKA ZASTUPNIČKOG DOMA HRVATSKOGA DRŽAVNOG SABORA

Za članove Vijeća Hrvatske radiotelevizije iz reda
zastupnika Zastupničkog doma Hrvatskoga državnog sabora
imenuju se:

- mr. sc. IVO ŠKRABALO, zastupnik u Zastupničkom domu
Hrvatskoga državnog sabora

- MIRJANA DIDOVIĆ, zastupnica u Zastupničkom domu
Hrvatskoga državnog sabora

- mr. sc. MARIN JURJEVIĆ, zastupnik u Zastupničkom
domu Hrvatskoga državnog sabora

- VLADO GOTOVAC, zastupnik u Zastupničkom domu Hrvatskoga
državnog sabora

- dr. sc. PETAR TURČINOVIĆ, zastupnik u Zastupničkom
domu Hrvatskoga državnog sabora

- ANTO ÐAPIĆ, zastupnik u Zastupničkom domu Hrvatskoga
državnog sabora

- mr. sc. ZDENKA ČUHNIL, zastupnica u Zastupničkom
domu Hrvatskoga državnog sabora

- JADRANKA KOSOR, zastupnica u Zastupničkom domu Hrvatskoga
državnog sabora

- dr. sc. LJERKA MINTAS HODAK, zastupnica u Zastupničkom
domu Hrvatskoga državnog sabora

- ANTE BELJO, zastupnik u Zastupničkom domu Hrvatskoga
državnog sabora.

Klasa: 021-13/00-06/07
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 34/2000-691
## Odluka o razrješenju predsjednika i članova Odbora nagrade Vladimir Nazor

### NN 34/2000 (29.3.2000.), Odluka o razrješenju predsjednika i članova Odbora nagrade Vladimir Nazor

# ZASTUPNIČKI DOM HRVATSKOGA DRŽAVNOG SABORA

**692**

Na temelju članka 80. Ustava Republike Hrvatske i članka
6. Zakona o »Nagradi Vladimir Nazor« (»Narodne
novine«, br. 27/91.), Zastupnički dom Hrvatskoga državnog
sabora, na sjednici 24. ožujka 2000., donio je

## ODLUKU

### O RAZRJEŠENJU PREDSJEDNIKA I ČLANOVA ODBORA "NAGRADE VLADIMIR NAZOR"

I.

Razrješuje se dužnosti predsjednika Odbora »Nagrade
Vladimir Nazor«:

akademik DUBRAVKO JELČIĆ, književnik.

II.

Razrješuju se dužnosti člana Odbora »Nagrade
Vladimir Nazor«:

prof. dr. sc. HILDEGARD AUF-FRANIĆ, arhitektica,

akademik ANÐELKO KLOBUČAR, glazbenik,

akademik RANKO MARINKOVIĆ, književnik,

MLADEN PEJAKOVIĆ, povjesničar umjetnosti,

mr. sc. ANÐELKO RAMUŠČAK, glazbenik,

prof. dr. sc. ANTE STAMAĆ, književnik,

ZLATKO VITEZ, dramski umjetnik,

ANTUN VRDOLJAK, filmski redatelj.

Klasa: 021-13/00-07/09
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 34/2000-692
## Odluka o imenovanju predsjednika i članova Odbora nagrade Vladimir Nazor

### NN 34/2000 (29.3.2000.), Odluka o imenovanju predsjednika i članova Odbora nagrade Vladimir Nazor

# ZASTUPNIČKI DOM HRVATSKOGA DRŽAVNOG SABORA

**693**

Na temelju članka 80. Ustava Republike Hrvatske i članka
6. stavka 3. Zakona o »Nagradi Vladimir Nazor« (»Narodne
novine«, br. 27/91.), Zastupnički dom Hrvatskoga državnog
sabora na sjednici 24. ožujka 2000., donio je

## ODLUKU

### O IMENOVANJU PREDSJEDNIKA I ČLANOVA ODBORA "NAGRADE VLADIMIR NAZOR"

I.

Za predsjednika Odbora »Nagrade Vladimir Nazor« imenuje
se:

prof. dr. sc. IVO JOSIPOVIĆ.

II.

Za članove Odbora »Nagrade Vladimir Nazor« imenuju
se:

m.o. PAVLE DEŠPALJ, dirigent,

NENAD FABIJANIĆ, dipl. ing. arh., redovni profesor Arhitektonskog
fakulteta,

BRANKO IVANDA, filmski redatelj,

BORIS MARUNA, književnik,

MLADEN PEJAKOVIĆ, povjesničar umjetnosti,

ZLATKO VITEZ, dramski umjetnik,

ZLATAN, VRKLJAN, akademski slikar,

dr. sc. ANDREA ZLATAR, izvanredna profesorica Filozofskog fakulteta.

Klasa: 021-13/00-07/04
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 34/2000-693
## Odluka o izboru člana Mandatno-imunitetnog povjerenstva Zastupničkog doma Hrvatskoga državnog sabora

### NN 34/2000 (29.3.2000.), Odluka o izboru člana Mandatno-imunitetnog povjerenstva Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

**694**

Na temelju članka 80. Ustava Republike Hrvatske i članka
5. stavka 3. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 24. ožujka 2000., donio je

## ODLUKU

### O IZBORU ČLANA MANDATNO-IMUNITETNOG POVJERENSTVA ZASTUPNIČKOG DOMA HRVATSKOGA DRŽAVNOG SABORA

Za člana Mandatno-imunitetnog povjerenstva Zastupničkog
doma Hrvatskoga državnog sabora bira se STJEPAN DEHIN.

Klasa: 021-13/00-03/44
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Ostalo, NN 34/2000-694
## Odluka o imenovanju članova Odbora za zakonodavstvo Zastupničkog doma Hrvatskoga državnog sabora iz reda znanstvenih i stručnih djelatnika

### NN 34/2000 (29.3.2000.), Odluka o imenovanju članova Odbora za zakonodavstvo Zastupničkog doma Hrvatskoga državnog sabora iz reda znanstvenih i stručnih djelatnika

# ZASTUPNIČKI DOM HRVATSKOGA DRŽAVNOG SABORA

**695**

Na temelju članka 80. Ustava Republike Hrvatske i članka
61. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 24. ožujka 2000., donio je

## ODLUKU

### O IMENOVANJU ČLANOVA ODBORA ZA ZAKONODAVSTVO ZASTUPNIČKOG DOMA HRVATSKOGA DRŽAVNOG SABORA IZ REDA ZNANSTVENIH I STRUČNIH DJELATNIKA

Za članove Odbora za zakonodavstvo Zastupničkog
doma Hrvatskoga državnog sabora iz reda znanstvenih i stručnih
djelatnika imenuju se:

prof. dr. sc. MIHAJLO DIKA,

MARIJAN HANŽEKOVIĆ, odvjetnik,

JOSIP KARDUM, odvjetnik,

prof. dr. sc. VLADIMIR LJUBANOVIĆ,

prof. dr. sc. PETAR NOVOSELAC,

prof. dr. sc. MARINKO UČUR.

Klasa: 021-13/00-07/13
Zagreb, 24. ožujka 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić, dipl. ing.,** v. r.

Odluka, NN 34/2000-695
## Odluka o određivanju rezidencije Predsjednika Republike Hrvatske

### NN 34/2000 (29.3.2000.), Odluka o određivanju rezidencije Predsjednika Republike Hrvatske

# VLADA REPUBLIKE HRVATSKE

**697**

Na temelju članka 10. stavka 1. i članka 30. stavka 2. Zakona o Vladi
Republike Hrvatske ("Narodne novine", br. 101/98 i 15/2000) te članka 35.
stavka 5. Zakona o vlasništvu i drugim stvarnim pravima ("Narodne novine",
broj 91/96), Vlada Republike Hrvatske je na sjednici održanoj 22. ožujka
2000. godine, donijela

## ODLUKU

### O ODREĐIVANJU REZIDENCIJE PREDSJEDNIKA REPUBLIKE HRVATSKE

I.

Nekretnine upisane u z.k.ul. 11393, k.o. Grad Zagreb, kuća popisni broj
78115, zid, garaža i dvorište u Grškovićevoj ulici broj 15, sagrađene na
k.č. br. 1509/8, ukupne površine 1158 m2, određuju se kao rezidencija
Predsjednika Republike Hrvatske.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 020-01/00-01/02
Urbroj: 5030109-00-1
Zagreb, 22. ožujka 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 34/2000-697
## Naredba o visini troškova postupka priznavanja sorti

### NN 34/2000 (29.3.2000.), Naredba o visini troškova postupka priznavanja sorti

# MINISTARSTVO POLJOPRIVREDE I ŠUMARSTVA

**699**

Na temelju članka 81. stavka 4. Zakona o sjemenu, sadnom
materijalu i priznavanju sorti poljoprivrednog bilja (»Narodne
novine«, br. 131/97), ministar poljoprivrede i šumarstva
donosi

## NAREDBU

### O VISINI TROŠKOVA POSTUPKA PRIZNAVANJA SORTI

I.

Ovom se Naredbom određuje visina troškova postupka priznavanja
novostvorenih domaćih sorti i uvođenje u proizvodnju
stranih sorti (u daljnjem tekstu: priznavanje sorti) poljoprivrednog
bilja roda 1999/2000. godine.

II.

Visina troškova postupka priznavanja sorti poljoprivrednog
bilja iz točke I. ove Naredbe, u pokusnom polju (i/ili)
laboratoriju, po kulturama odnosno grupi kultura iznosi:

```

 							KN PO SORTI

1. godina 	2. godina 	3. godina

1. za ozimu i jaru pšenicu 		2.600,00 	2.600,00 	3.500,00

2. za ozimi i jari ječam 		2.000,00 	2.600,00 	2.600,00

3. za jaru zob, triticale i raž 	2.000,00 	2.000,00 	2.600,00

KN PO SORTI

4. za kukuruz i krmne kulture 				2.590,00

5. za šećernu repu, soju, uljanu repicu,

suncokret, duhan i krumpir 				2.960,00

6. za povrće 						2.220,00
```

III.

Iznos troškova iz točke II. ove Naredbe podnositelj
zahtjeva uplaćuje na žiroračun Zavoda za sjemenarstvo
i rasadničarstvo, Osijek s naznakom »Troškovi
priznavanja sorti poljoprivrednog bilja«.

IV.

Stupanjem na snagu ove Naredbe prestaje važiti Naredba o
visini troškova postupka priznavanje sorti (»Narodne
novine«, br. 18/99).

V.

Ova Naredba stupa na snagu danom objave u »Narodnim novinama«.

Klasa: 320-11/00-01/3
Urbroj: 525-02-00-01
Zagreb, 14. ožujka 2000.

Ministar
**mr. sc. Božidar Pankretić,** v. r.

Naredba, NN 34/2000-699
## Rješenje o ovlašćivanju EKOTEH dozimetrija za zaštitu od zračenja d.o.o.,Zagreb za obavljanje stručnih poslova zaštite od ionizirajućih zračenja

### NN 34/2000 (29.3.2000.), Rješenje o ovlašćivanju EKOTEH dozimetrija za zaštitu od zračenja d.o.o.,Zagreb za obavljanje stručnih poslova zaštite od ionizirajućih zračenja

# MINISTARSTVO ZDRAVSTVA

**700**

Na temelju članka 31. stavka 1. Zakona o zaštiti od
ionizirajućih zračenja (»Narodne novine«,
broj 27/99), ministar zdravstva donosi

## RJEŠENJE

### O OVLAŠĆIVANJU "EKOTEH" DOZIMETRIJA ZA ZAŠTITU OD ZRAČENJA D.O.O. ZAGREB ZA OBAVLJANJE STRUČNIH POSLOVA ZAŠTITE OD IONIZIRAJUĆIH ZRAČENJA

Članak 1.

Ovlašćuje se »EKOTEH« dozimetrija za zaštitu
od zračenja d.o.o. Zagreb, Ulica Vladimira Ruždjaka
21, za obavljanje stručnih poslova zaštite od ionizirajućih
zračenja sukladno članku 31. Zakona o zaštiti
od ionizirajućih zračenja (»Narodne novine«,
broj 27/99).

Članak 2.

Ovo rješenje stupa na snagu osmog dana od dana objave u »Narodnim
novinama«.

Klasa: UP/I-542-04/00-02/0057
Urbroj: 534-04-11-00-0001
Zagreb, 22. ožujka 2000.

Ministar **prof. dr. sc. Ana
**Stavljenić-Rukavina,** v. r.**

Rješenje, NN 34/2000-700
## Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

### NN 34/2000 (29.3.2000.), Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

# ZAVOD ZA PLATNI PROMET

**704**

Na temelju članka 38. stavak 1. točke 2. Zakona
o platnom prometu u zemlji (»Narodne novine« broj 27/93.
i 23/99.), glavni direktor Zavoda za platni promet propisuje

## PRAVILNIK

### O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA

Članak 1.

U Pravilniku o obliku, sadržaju i uporabi obrazaca platnog
prometa (»Narodne novine« broj: 81/96., 109/96., 49/97.,
94/97., 50/98., 2/99., 21/99., 27/99., 59/99. i 94/99.) u članku
2. stavak 3. se briše.

Članak 2.

U članku 63. u stavku 3. riječi »HPT-a i RFMIORH«
mijenjaju se u »HP-a i HZMO-a«.

Članak 3.

U članku 73. stavak 9. mijenja se i glasi:

»Zavod, banka odnosno štedionica i pošta neće
na izvršenje primati naloge platnog prometa koji su nepravilno
popunjeni, nečitljivi i nepotpuni.«

Članak 4.

U članku 77. stavak 1. se briše.

U članku 77. u stavku 2. brišu se riječi: »ovlaštenom
za tiskanje naloga platnog prometa«.

Članak 5.

U Prilogu broj 2, Pregled osnovnih modela »poziva na broj«
s objašnjenjem za njihovu primjenu, u tabeli, iza modela
28 dodaje se novi broj modela 29 i sadržaj:

»29 - (P1)K - (P2)K - (P3)K -«

U tekstualnom dijelu ovog priloga, u točki 2. iza opisa
modela 28, dodaje se opis modela 29 koji glasi:

»Model 29 - podatak P1 ima 4 znamenke računajući
i kontrolni broj i sadrži brojčanu oznaku vrste prihoda
iz Državnog proračuna. Podaci P2 i P3, svaki ponaosob,
imaju svoj kontrolni broj i promjenjive su dužine.«

Članak 6.

U Prilogu broj 2, Pregled osnovnih modela »poziva na broj«
s objašnjenjem za njihovu primjenu, u tabeli, mijenja se
sadržaj modela 21, 22 i 31 te glasi:

```

"21 	- (P1)K 	- (P2)K 	- P3 		-

22 	- (P1)K 	- (P2)K 	- P3	 	-

31 	- (P1)K 	- P2 		- P3 		- P4".
```

U tekstualnom dijelu ovog priloga, u točki 2., dopunjuje
se sadržaj modela 21, 22 i 31 i to:

- kod modela 21 i 22, na kraju opisa, dodaje se tekst koji glasi:
»Podatak P3 nije pod kontrolom«.

- kod modela 31, na kraju prvog stavka dodaje se tekst koji glasi:
Podaci P2, P3 i P4 nisu pod kontrolom.«

- kod modela 31 u drugom stavku iza riječi »broj se«
dodaje se tekst koji glasi », kod podatka P1,«.

Članak 7.

U Prilogu broj 2, Pregled osnovnih modela »poziva na broj«
s objašnjenjem za njihovu primjenu, u točki 1) stavak
2. u drugoj rečenici iza »28« dodaje se »,
31«.

Članak 8.

Ovaj Pravilnik stupa na snagu danom objave u »Narodnim novinama«.

Broj: I-850/00-2
Zagreb, 22. ožujka 2000.

Glavni direktor
**Dinko Zidarević,** v. r.

Pravilnik, NN 34/2000-704
## Odluka o imenovanju predsjednika i zamjenika predsjednika Suda časti Hrvatske obrtničke komore

### NN 34/2000 (29.3.2000.), Odluka o imenovanju predsjednika i zamjenika predsjednika Suda časti Hrvatske obrtničke komore

# HRVATSKA OBRTNIČKA KOMORA

**705**

Na temelju odredbe čl. 31. toč. 17. Statuta Hrvatske
obrtničke komore (»Narodne novine« br. 21/99.)
Upravni odbor Hrvatske obrtničke komore na 11. sjednici
održanoj dana 14. ožujka 2000. godine donio je

## ODLUKU

### O IMENOVANJU PREDSJEDNIKA I ZAMJENIKA PREDSJEDNIKA SUDA ČASTI HRVATSKE OBRTNIČKE KOMORE

1. Predsjednikom Suda časti Hrvatske obrtničke komore
imenuje se mr. sc. Hrvoje Momčinović, dr. iur.

2. Zamjenicom predsjednika Suda časti Hrvatske obrtničke
komore imenuje se Branka Stilinović-Petrović, dr.
iur.

3. Mandat predsjednika i zamjenice predsjednika iz toč.
1. i 2. ove Odluke traje do imenovanja tijela Suda časti
Hrvatske obrtničke komore u skladu sa odredbom čl.
102. Statuta Hrvatske obrtničke komore.

4. Ova Odluka stupa na snagu i primjenjuje se danom objave u »Narodnim
novinama«.

Broj: 49-2/2-03-2000.
Zagreb, 14. ožujka 2000.

Predsjednik
Hrvatske obrtničke komore
**Stjepan Šafran,** v. r.

Odluka, NN 34/2000-705